《万寿晓钟》
明代·彭赓皇

玉宇清腾百尺阴，晓钟犹自送遗音。晨声犬吠春云洞，咒钵龙蟠夜月林。

城柝浸随花雨寂，书声仍傍贝提沉。当年万寿兴觞祝，此际空馀半树森。

作者简介：彭赓皇，一作赓篁，字火母，一字弼木。海丰人。明思宗崇祯十五（一六四二）年举人。清顺治四年（一六四七）值寇乱，母遭掳，骂贼死。赓皇矢志报雠。十三年，揭阳贼入寇，赓皇驰报惠镇，身率乡勇奋力除贼。因条陈弭寇情形，请设兵防，大吏嘉奖之。清道光《广东通志》卷二九一有传。